### Vyriešte úlohy.

##### 1. Nasledovný text popisuje štyri rôzne jazykové kurzy. Rozdeľte ho na odseky tak, aby názvy a popisy boli samostatne. Medzi odsekmi nechajte vždy jeden prázny riadok.

**Polish Online** Interaktívna e-learningová platforma polski.info vám pomôže osvojiť si základy poľského jazyka, ktorý je po ruštine druhým slovanským jazykom s najväčším počtom hovoriacich. Získať základy tohto jazyka budete môcť online, efektívne a zdarma. Platforma bola navrhnutá pre cudzincov, ktorí by sa radi naučili poľštinu a bližšie spoznali túto krajinu nasýtenú bohatou európskou históriou a kultúrou. **Russian Online** Po vzore webových portálov pre samoukov (Slovake.eu, Deutsch.info, Mluvtecesky.net a iné) sa pripravuje stránka na výučbu ruštiny. Bude obsahovať kurzy úrovne A1, A2, slovníky, gramatiku a materiály na čítanie a počúvanie s porozumením. Pre podnikateľov sa pripravuje sekcia s informáciami užitočnými na začatie podnikania v Rusku. Projekt je podporený EU-programom „Erasmus+“. **Slovake.eu** Viacjazyčný portál venovaný výuke slovenského jazyka pre cudzincov. Projekt finančne podporila EÚ-agentúra EACEA a web bol spustený v marci 2011. Web je vybudovaný na základe skúseností so stránkou lernu.net a inými internetovými projektmi. V novembri 2013 začína druhá etapa, počas ktorej pribudnú kurzy úrovne B a aj niekoľko ďalších funkcií. **CZKey** V rámci tohto projektu vzniká stránka na výučbu jazyka susediaceho so slovenčinou - češtiny. K dispozícii budú všeobecné kurzy na úrovni A1 a A2, kurz pre budúcich lekárov na úrovni B1 a jeden kurz špeciálne pre Slovákov. Koordinátor (jazykové centrum Masarykovej univerzity v Brne) sa inšpiroval projektmi E@I na výučbu slovenčiny a nemčiny. Centrum navyše pomohlo preložiť stránku slovake.eu do češtiny a následne vznikla myšlienka vytvoriť podobný projekt pre vlastný jazyk. Češtinu sa bude možné učiť prostredníctvom viacero jazykov.

##### 2. Zobrazte si skryté znaky. Odstráňte v nasledovnej adrese mäkké zalomenia riadkov. Nahraďte ich tvrdými zalomeniami.

E@I
Víťazná 840/67A
SK-958 04 Partizánske
e-mail: info@ikso.net

##### 3. Zarovnajte prvý riadok adresy na stred. Zvyšné riadky nechajte zarovnané doľava.

E@I
Víťazná 840/67A
SK-958 04 Partizánske
e-mail: info@ikso.net